钦定古今图书集成/明伦汇编/氏族典/第496卷 > 郑本公
## 钦定古今图书集成/明伦汇编/氏族典/第496卷 > 郑本公

按《明外史郑本公传》：“本公，翔州卫人。正德九年进士，
历御史。世宗嗣位，欲加兴献帝皇号，本公力言不可。
嘉靖改元，巡按辽东。帝以席书为礼部尚书，召张璁、
桂萼入京。本公偕廷臣伏阙哭谏。系狱，廷杖还职，寻
迁通政参议。以疾请改南京，乃授大理寺丞，稍迁南
京太仆少卿。谢病归，卒。”